മഴയെ നേരിടാന് ജില്ല തയാറെന്നു കളക്ടര് കോയന്പത്തൂര് : മഴയെ നേരിടാന് എല്ലാ സന്നാഹങ്ങളും തയ്യാര് നിലയില് ഉള്ളതായി ജില്ലാ കളക്ടര് ജി.എസ്.സമീരന് അറിയിച്ചു. വാളാന് കുളം, ചുങ്കം, രാമനാഥപുരം എന്നിവിടങ്ങള് സന്ദര്ശിച്ച ശേഷം മാധ്യമങ്ങളോട് സംസാരിക്കുകയായിരുന്നു അദേഹം. കോയന്പത്തൂരില് ഓറഞ്ച് അലര്ട്ട് പ്രഖ്യാപിച്ചിരുന്നെങ്കിലും മഴ ലഭിച്ചിട്ടില്ല. എങ്കിലും മഴയെ നേരിടാന് ഉള്ള എല്ലാ സന്നാഹങ്ങളും തയ്യാര് നിലയില് ഉണ്ട്. വെള്ളം ഉയരുന്ന സാഹചര്യമുണ്ടായല് ഒഴുക്കിവിടാനുള്ള സംവിധാനം, ജനങ്ങളെ മാറ്റിപ്പാര്പ്പിക്കാന് ഉള്ള സംവിധാനം, മെഡിക്കല് ക്യാന്പുകള് തുടങ്ങിയവ സജ്ജീകരിച്ചിട്ടുണ്ട്. കളക്ടര്ക്കൊപ്പം വണ്ണിയ പെരുമാള് ഐപിഎസ്, ദാറോസ് അഹമ്മദ് ഐഎഎസ്, കമ്മീഷണര് ദീപക് എം. ദാമോര് തുടങ്ങിയവര് സന്ദര്ശനവേളയില് പങ്കെടുത്തു.